በጁባ ላንድ ጊዜያዊ የሽግግር መስተዳድር እና በኢትዮጵያ መካከል ይፋዊ የስራ ውይይት እየተካሄደ ነው
– በጁባ ላንድ ጊዜያዊ የሽግግር መስተዳድር እና በኢትዮጵያ መካከል ይፋዊ የስራ ውይይት በዛሬው እለት እየተካሄደ ነው።የጁባ ላንዱ ፕሬዝዳንት ሸክ ሙሐመድ አስላን መደቤ ትላንት ምሸት ወደ አዲስ አበባ የገቡ ሲሆን በውጭ ጉዳይ ሚኒስትሩ ዶክተር ቴዎድሮስ አድሃኖም ቦሌ አየር ማረፊያ አቀባበል ተደርጎላቸዋል።በውይይቱ ላይ በሶማሊያ ፌደራላዊ መንግስትና በጁባ ላንድ ጊዜያዊ መስተዳድር መካከል ባለፈው ነሃሴ አዲስ አበባ ላይ የተደረገውን የሰላም ስምምነት ሁኔታ እና ከፌደራል መንግስቱ ጋር እንዴት እየሰሩ እንደሆነ ይገመግማሉ ተብሎ ይጠበቃል።ኢትዮጵያ በሶማሊያ እያደረገቸው ካለው የውጫዊና ውስጣዊ ፀጥታ ማስከበር ስራ በተጨማሪ በአገራቱ መካከል ያለውን ውስጣዊ አለመግባባት ለመፍታት የማይተካ አስታዋጽኦ ማድረጋቸውን ፕሬዝዳንቱ ለኢትዮጵያ ዜና አገልግሎት ገልፀዋል።እንደ ፕሬዘዳንቱ ገለፃ ኢትዮጵያና የኢጋድ አባላት በሶማሊያ ሰላምና መረጋጋት ለማምጣት ያደረጉት አስተዋፅኦ  በሃገሪቱ ዘላቂነት ያለው ሰላም ለማምጣት የሚያስችልና ሊመሰገን የሚገባው ነው ብለዋል።